Diari Oficial de la Generalitat Valenciana


Sumari del DOGV 9562, del 27-03-2023 (2023/3181)

Anunci de la sol·licitud d'ofertes per a l'arrendament per contractació directa d'un immoble per a la ubicació del servei de Punt de trobada familiar a Paterna.
----------------------------------------------------------------------------------------------------------------------------------------------------------------

### Dades del document

Número de DOGV
:   9562

Data del DOGV
:   27-03-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/3181


Data del document
:   21-03-2023

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Anunci

Descriptors 

:   * Vicepresidència i Conselleria d'Igualtat i Polítiques Inclusives
    * contracte administratiu

Anunci de la sol·licitud d'ofertes per a l'arrendament per contractació directa d'un immoble per a la ubicació del servei de Punt de trobada familiar a Paterna. [2023/3181]  
La Vicepresidència i Conselleria d'Igualtat i Polítiques Inclusives està interessada a arrendar, de conformitat amb el que es disposa en la Llei 14/2003, de 10 d'abril, de patrimoni de la Generalitat, un immoble per a la ubicació del servei de Punt de trobada familiar a la localitat de Paterna.  
1. Requisits de l'immoble:  
- Situació: el local haurà d'estar a la localitat de Paterna, en un lloc cèntric i ben comunicat per transport públic i, si pot ser, pròxim a jardins públics o parcs infantils.  
- Ubicació: en un immoble exclusiu per a aquest ús, per a evitar interferències funcionals i de seguretat.  
- Superfície en metres quadrats: aproximadament de 150 a 400 m².  
  
- Accessos: haurà de disposar d'accés exclusiu i directe des de la via pública.  
- Accessibilitat: nivell d'accessibilitat adaptat o susceptible de ser adaptat, amb accés públic al mateix nivell des de l'espai públic.  
- Entorn: urbà i amb espais urbans immediats apropiats per a aquest tipus d'edificis públics.  
- Viabilitat d'ús: ús administratiu per a la prestació d'un servei públic competència de la Generalitat.  
- Serveis urbanístics: a peu de parcel·la, amb connexió a xarxa de subministrament d'energia elèctrica, xarxa de proveïment d'aigua i de sanejament.  
- Estat de conservació: l'estat general dels acabats de l'edifici ha de ser bo i, així mateix, les instal·lacions tindran un correcte funcionament, tant les de sanejament, lampisteria i electricitat com les de climatització, ventilació i il·luminació. Haurà de comptar amb una instal·lació o preinstal·lació de cablejat per a albergar equips i dispositius informàtics, o ser susceptible de ser adaptat a aquestes necessitats.  
  
- Tipologia: baixos en lloguer per a ocupació immediata, accessibles i amb alta de llum i aigua, lluminosos, amb ventilació natural i preferiblement amb dues entrades. Hauran de comptar amb una recepció, dues sales d'espera, dos despatxos per a ús professional, dues sales polivalents, dos banys, un d'aquests accessible, i un office que dispose de fregador.  
- Oferta econòmica: a l'efecte de valorar les propostes presentades s'adjuntarà una oferta econòmica amb l'IVA i sense.  
2. Informació i contacte:  
- Dependència: Direcció General d'Infància i Adolescència. Servei d'Acolliment Residencial i Justícia Juvenil.  
- Domicili: c/ Democràcia, 77, Ciutat Administrativa 9 d'Octubre, torre 3.  
- Correu electrònic: cpengdfbgmvqojbnlas@trr.ym.   
3. Termini per a realitzar propostes: set dies hàbils a comptar des de l'endemà de la publicació d'aquest anunci en el Diari Oficial de la Generalitat Valenciana.  
  
València, 21 de març de 2023.- El sostsecretari de la Vicepresidència i Conselleria d'Igualtat i Polítiques Inclusives: Daniel Mestre Cañón.